RIKOSASIAIN SOVITTELUN NEUVOTTELUKUNNAN KOKOUSTA VALMISTELEVA KOKOUS

Aika		Maanantaina 9.11.2009 klo 14.30 – 16.00

Paikka		Sosiaali- ja terveysministeriö, Meritullinkatu 4, kokoushuone C565

Osallistujat		Kari Haavisto, kokouksen pj
		Mauri Marttunen
		Aarne Kinnunen
		Kalevi Juntunen, sihteeri
		Pia Slögs, sihteeri

1.	Kokouksen avaus

Puheenjohtaja avasi kokouksen.

2.	Esittäytyminen

Osallistujat esittäytyivät 

3.	Organisoituminen ja uuden neuvottelukunnan rakenne

Johtaja Kari Paaso STM:stä tulee ohjeistamaan neuvottelukunnan työtä sekä antamaan linjauksia nk:an ensimmäiseen kokoukseen. 

Nk:an jaostoja esitetään karsittavaksi seuraavasti: 
1.	Koulutus- ja tiedotusjaostoa ei perusteta uudelleen, koska täydennyskoulutuksen suunnittelu ja toteuttaminen on lääninhallitusten (tulevien aluehallintovirastojen, AVI:t) tehtävä. 
2.	Toimeenpanojaostoa ei enää perusteta, koska sovittelulain toimeenpanon valvonta kuuluu niin ikään tuleville AVI:ille.
3.	Tutkimus- ja tilastointijaostoa ei enää perusteta, koska vuotuisen tilastointiin käytettävä tiedonkoonti on vakiintunut sisällöllisesti. Tutkimus ja tilastointi on tehtävä sillä sosiaali- ja terveysministeriö on tulossopimuksella siirtänyt sen THL:lle.

Seuraavat jaostot esitetään säilytettäväksi: 
1.	Kansainvälinen jaosto esitetään säilytettäväksi. Nk:an ensimmäisessä kokouksessa päätetään jaoston jäsenistä. 
2.	Työjaosto esitetään säilytettäväksi. Nk:lle ehdotetaan jäseniksi seuraavia henkilöitä; Mauri Marttunen, Aarne Kinnunen (pj), Kari Haavisto, Kalevi Juntunen, 
Pia Slögs, Esa Savolainen ja Juhani Iivari.
  
Nk:lle esitetään nimettäväksi kolme pysyvää asiantuntijajäsentä, Juhani Iivari (THL), Petra Kjällman (RUP) sekä Matti Marttunen (OM).

4	Sihteerit ja työtehtävät

Nk:an sihteerit Kalevi Juntunen ja Pia Slögs selvittävät matkalasku käytännöt Riitta Nevalaiselta ja tiedottavat nk:an jäseniä ensimmäisessä kokouksessa.

Tekninen sihteeri on THL:n mielenterveyden ja päihdepalvelujen tutkimussihteeri Eevaliisa Orelma. Hän huolehtii kokoustilan varaamisesta, tarjoilujen tilaamisesta sekä kokouskutsuista. Hänelle ilmoitetaan myös kokouksiin osallistumisesta.

Nk:an kokousmuistiot sovittiin laitettavaksi THL:n nettisivuille sen jälkeen kuin pj sekä molemmat sihteerit ovat ne hyväksyneet. Muistioon merkitään että se on luonnos ja seuraavan kokouksen jälkeen luonnosmerkintä poistetaan kun siihen on tehty kokouksessa päätetyt muutokset. Neuvottelukunnan kokousmuistiot lähetetään myös STM:öön  Minttu Kedrinille. Hän huolehtii muistion siirtämisestä STM:n nettisivuille.
 
5	Neuvottelukunnan kokoukset

Neuvottelukunnalle esitetään, että on syytä pitää kolmen tunnin kokouksia, koska nk. kokoontuu  harvoin. Edelleen toivottiin, että keväällä 2010 yksi kokous pidetään jossakin sovittelutoimistossa tutustumiskäynnin yhteydessä ja tämän kokouksen tulisi olla koko päivän mittainen.

6	Uuden neuvottelukunnan työskentely sekä tehtävien tarkentuminen

Neuvottelukunta on nähtävä aputoimielimenä sosiaali- ja terveysministeriölle. Uuden neuvottelukunnan toimikaudeksi tulisi laatia toimintasuunnitelma, jonka avulla tehtävä määritellään selkeästi. Evästyksenä uudelle neuvottelukunnalle toimitetaan tiedoksi vanhan neuvottelukunnan laatimat toimintakertomus sekä kehittämispäivästä joulukuussa 2008 laadittu kirjallinen dokumentaatio. Edelleen nk:lle toimitetaan toimeenpanojaoston laatimat toimenpide-esitykset. Neuvottelukunnalle esitetään STM:n lakityöryhmän esitykset ja pyydetään työryhmän täydentämistä neuvottelukunnan jäsenellä tai sovitaan neuvottelukunnan kuulemismenettelystä.

7	Neuvottelukunnan ensimmäinen kokous v. 2010

Nk:an ensimmäinen kokous päätettiin pitää tammikuun 18. päivänä 2010 klo 10 – 13 
THL:en tiloissa, os. Lintulahdenkuja 4, Helsinki.Monitoimi A:ssa os. Lintulahdenkuja 4, Helsinki.
Kokouksen esityslistalle valittiin seuraavat asiat:
1.	Kokouksen avaus (Mauri Marttunen pj)
2.	Johtaja Kari Paason avauspuheenvuoro
3.	Jäsenten esittäytyminen
4.	Sovittelun tilannekatsaus (Juhani Iivari)
5.	Neuvottelukunnan jaostojen perustaminen ja jäsenten valinta
6.	STM:n lakityöryhmä ja neuvottelukunnan kuuleminen tai jäsenen valinta
7.	Neuvottelukunnan työlistalle hyväksyttävät asiat
8.	Kokousaikataulut
9.	Muut asiat
10.	Kokouksen päättäminen

8	Kokouksen päättäminen

Puheenjohtaja päätti kokouksen klo 16.00.